|  |  |
| --- | --- |
|  | PATVIRTINTAPalangos lopšelio-darželio ,,Sigutė“ direktoriaus 2019 m. gegužės 27 d.įsakymo Nr. V1V-151.1. punktu |

**PALANGOS LOPŠELIO-DARŽELIO ,,SIGUTĖ”**

**IKIMOKYKLINIO UGDYMO MOKYTOJO PAREIGYBĖS APRAŠYMAS**

**I. PAREIGYBĖ**

 1. Lopšelio-darželio ,,Sigutė“ (toliau tekste – Mokykla) ikimokyklinio ugdymo mokytojas priskiriamas pedagoginiams darbuotojams, yra specialistas, profesijų klasifikatoriaus kodas - 234201

 2. Pareigybės lygis – A2.

 3. Ikimokyklinio ugdymo mokytojas yra tiesiogiai pavaldus Mokyklos direktoriui.

**II. SPECIALŪS REIKALAVIMAI ŠIAS PAREIGAS EINANČIAM** **IKIMOKYKLINIO UGDYMO MOKYTOJUI**

4. Ikimokyklinio ugdymo mokytojas, einantis šias pareigas, turi atitikti šiuos reikalavimus:

4.1. ikimokyklinio ugdymo mokytojas turi turėti aukštąjį arba aukštesnįjį (specialųjį vidurinį, įgytą iki 1995 metų, arba aukštesnįjį, įgytą iki 2009 m.,) arba aukštąjį išsilavinimą ir ikimokyklinio ugdymo auklėtojo kvalifikaciją;

4.2. turėti auklėtojo kvalifikacinę kategoriją;

4.3. būti įgijęs kompetencijas, numatytas Reikalavimuose mokytojų kompiuterinio raštingumo programoms, patvirtintoms Lietuvos Respublikos švietimo ir mokslo ministro 2007 m. kovo 29 d. įsakymu Nr. ISAK-555 ,,Dėl Reikalavimų mokytojų kompiuterinio raštingumo programoms patvirtinimo“;

4.4. mokėti valstybinę kalbą pagal trečiąją valstybinės kalbos mokėjimo kategoriją, nustatytą Lietuvos Respublikos Vyriausybės 2003 m. gruodžio 24 d. nutarimu Nr. 1688 ,,Dėl valstybinės kalbos mokėjimo kategorijų patvirtinimo ir įgyvendinimo“;

4.5. būti išklausęs Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo ir mokslo ministro 2007 m. gruodžio 18 d. įsakymu Nr. ISAK - 2481 ,,Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“;

4.6. ikimokyklinio ugdymo mokytojas dirba vadovaudamasis Lietuvos Respublikos švietimo įstatymu (Žin., 1991, Nr. 23-593; 2003, Nr. 63-2853), Jungtinių Tautų vaiko teisių konvencija, ratifikuota 1995 m. liepos 3 d. Lietuvos Respublikos įstatymu Nr. I -983 (Žin., 1995, Nr.60-1501) Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teisės aktais, reglamentuojančiais ikimokyklinio amžiaus vaikų ugdymą, Mokyklos nuostatais, Mokyklos darbo tvarkos taisyklėmis bei šiuo pareigybės aprašymu.

**III. ŠIAS PAREIGAS EINANČIO** **IKIMOKYKLINIO UGDYMO MOKYTOJO FUNKCIJOS**

5. Šias pareigas einantis ikimokyklinio ugdymo mokytojas vykdo šias funkcijas:

5.1. organizuoja ir vykdo ugdomąjį procesą, atsižvelgiant į individualius vaiko ugdymo(si) poreikius ir amžių, Mokyklos ikimokyklinio ugdymo programos tikslus, uždavinius, vadovaujasi Ikimokyklinio ugdymo įstaigos higienos normomis ir taisyklėmis;

 5.2. laiku planuoja grupės ugdomąją veiklą, žymi tikslią lankomumo apskaitą, pildo mėnesinį vaikų lankomumo žiniaraštį;

 5.3. kuria grupės ugdomąją aplinką, parenka ugdymo priemones ir metodus;

 5.4. ugdo ir/ ar dalyvauja vaikų ugdymo(si) procese;

 5.5. užtikrina savo darbo kokybę;

 5.6. prireikus rengia individualias vaikų ugdymo(si) programas;

 5.7. sistemingai vertina fiksuoja vaikų daromą pažangą, apie vaikų pasiekimus ar iškilusias sveikatos problemas, informuoja tėvus (globėjus);

 5.8. teikia informaciją, pagal kompetenciją konsultuoja tėvus (globėjus), kitus įstaigoje dirbančius specialistus ikimokyklinio amžiaus vaikų ugdymo klausimais;

 5.9. inicijuoja ir/ar dalyvauja bendruose įstaigos renginiuose, projektuose ir kitose veiklose.

 5.10. saugo ir stiprina vaikų sveikatą, garantuoja vaikų fizinį ir psichologinį saugumą grupėje, salėje, kitose įstaigos erdvėse, žaidimų aikštelėse ir kt.;

 5.11.nuolat vykdo smurto ir patyčių prevenciją vadovaujantis Mokykloje patvirtintu Smurto ir patyčių prevencijos ir intervencijos vykdymo tvarkos aprašu. Ikimokyklinio ugdymo mokytojas, įtaręs ar pamatęs, kad vaikas galimai patyrė smurtą artimoje aplinkoje nedelsdamas: įsikiša ir nutraukia bet kokius tokį įtarimą keliančius veiksmus; apie įtarimus arba konkretų smurto ar (ir) patyčių atvejį praneša Mokyklos direktoriui arba jo įgaliotam asmeniui. Nesant galimybei pranešti Mokyklos direktoriui ar jo įgaliotam asmeniui, tiesiogiai praneša savivaldybės administracijos vaiko teisių apsaugos skyriui ir (ar) policijai; esant grėsmei vaiko sveikatai ar gyvybei, nedelsiant kreipiasi į pagalbą galinčias suteikti institucijas (pvz.: policiją, greitąją pagalbą ir kt.);

5.12. derina tarpusavyje vaikų ugdymą, priežiūrą, globą;

5.13 bendradarbiauja su šeima, skatina tėvus (globėjus) dalyvauti grupės veikloje, derina šeimos ir įstaigos interesus, didina vaiko kokybiško ugdymo(-si) galimybes;

5.14. bendradarbiauja su kitais grupėje, įstaigoje dirbančiais specialistais (meninio ugdymo mokytoju, logopedu ir kt.) vaikų ugdymo klausimais;

5.15. priima vaiką į grupę ir išleidžia į namus tik su tėvais (globėjais), kitais suaugusiais asmenimis, turinčiais raštišką tėvų (globėjų) leidimą/prašymą;

 5.16. įvykus nelaimingam atsitikimui, ar vaikui susirgus informuoja Mokyklos administraciją, sveikatos priežiūros specialistą, tėvus (globėjus) ar jų raštu įgaliotus asmenis, apie įvykusį nelaimingą atsitikimą, ar susirgimą, kviečia greitąją medicinos pagalbą;

 5.17. po ligos priima vaiką į Mokyklą tik tėvams pateikus gydytojo pažymą (forma Nr. F094/a);

 5.18. nuolat tobulina savo kvalifikaciją;

5.19. dalyvauja bendrose įstaigos veiklose: posėdžiuose, pasitarimuose, įstaigos ikimokyklinio ugdymo programos rengime, įstaigos veiklos kokybės įsivertinime ir kt.;

 5.20. laikosi Mokyklos darbo tvarkos, darbo saugos, priešgaisrinės saugos ir civilinės saugos taisyklių;

 5.21. užtikrina asmens duomenų apsaugą teisės aktų nustatyta ir Mokyklos duomenų apsaugos tvarka: korektišką gautų duomenų panaudojimą, turimos informacijos konfidencialumą;

 5.22. užtikrina Mokyklos bendruomenės narių elgesio ir etikos normų laikymąsi;

 5.23. organizuoja vaikų turizmo renginius vadovaujantis Mokyklos vaikų turizmo renginių organizavimo aprašu;

 5.24. tikrinasi sveikatą teisės aktų nustatyta tvarka;

 5.25. vykdo kitus teisės aktų nustatytus ar Mokyklos direktoriaus priskirtus nenuolatinio pobūdžio pavedimus pagal kompetenciją.

\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau, įsipareigoju vykdyti:

|  |  |  |  |
| --- | --- | --- | --- |
| Eil. Nr. | Vardas, pavardė | Parašas | Data |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |